**ZMLUVA O VYKONANÍ DOHĽADU NAD PRACOVNÝMI PODMIENKAMI**

Uzatvorená podľa § 269 ods. 2 Zákona č. 513/1991 Zb. Obchodný zákonník

V znení neskorších zmien a doplnkov

**Zmluvné strany**

**Objednávateľ**

Obchodný názov: Sociálny podnik mesta Senica, s.r.o.

Zastúpený : Ing. Nora Černáčková, konateľka

Sídlo: Štefánikova 1318/69, 905 01 Senica

IČO : 53478495

DIČ: 2121384706

ďalej „objednávateľ“

a

**Poskytovateľ**

Obchodný názov: MYPRO s.r.o.

Sídlo: Staromyjavská 716/73, 90701 Myjava

IČO: 52 531 431

IČ DPH: SK2121056531

Bankové spojenie: Fio banka

IBAN: SK7683300000002501671987

ďalej „poskytovateľ“

Poskytovateľ je zaevidovaný v Zozname fyzických osôb - podnikateľov a právnických osôb ktoré vykonávajú samostatne dodávateľským spôsobom činnosť pracovnej zdravotnej služby pre zamestnancov vykonávajúcich práce zaradené do kategórie 1 a 2 (dohľad nad pracovnými podmienkami) pod číslom v evidencii ÚVZ SR – OPPL/6226/124273/2019 zo dňa 12.8.2019.

**Článok I**

**Predmet zmluvy**

1. Predmetom tejto zmluvy je záväzok Poskytovateľa zabezpečiť pre Objednávateľa vykonávanie dohľadu nad pracovnými podmienkami podľa § 30ab, písm. a, b, c, d, e zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších prepisov v podmienkach objednávateľa. Obsah dohodnutých zdravotných služieb tvorí článok III. Tejto zmluvy.
2. Poskytovateľ sa zaväzuje poskytovať Objednávateľovi služby v súlade s platnými právnymi predpismi vo vlastnom mene a na vlastnú zodpovednosť, spôsobom a za podmienok v tejto zmluve ďalej ustanovených.

**Článok II**

**Práva a povinnosti zmluvných strán**

1. Objednávateľ sa zaväzuje poskytnúť Poskytovateľovi pri realizácii služieb dohodnutých v tejto zmluve všetku potrebnú súčinnosť, poskytne mu potrebné informácie, príslušnú dokumentáciu a umožní poskytovateľovi vstup do všetkých objektov a priestorov spadajúcich pod výkon zdravotných služieb.
2. Poskytovateľ nepreberá zodpovednosť za škody vzniknuté Objednávateľovi svojimi službami v prípade, pokiaľ nebol včas a pravdivo informovaný o nových skutočnostiach a zmenách u Objednávateľa (personálnych, vykonávaných pracovných činnostiach, používaných technológiách a strojných zariadeniach, pracovnom prostredí, zdravotnej spôsobilosti zamestnancov / týkajúcich sa predmetu výkonu dohľadu nad pracovnými podmienkami, alebo ak Objednávateľ neposkytol súčinnosť potrebnú pre výkon činnosti, alebo ak Objednávateľ neplní povinnosti ustanovené všeobecne záväznými právnymi predpismi na zabezpečenie ochrany zdravia pri práci.

**Článok III**

**Cena a platobné podmienky**

1. Zmluvné strany sa dohodli na zmluvnej odplate za poskytovanie predmetu zmluvy nasledovne:

|  |
| --- |
| **Pracovná zdravotná služba – zdravotný dohľad pre zamestnancov kategórie 1 a 2:** |
| hodnotenie faktorov práce a pracovného prostredia a spôsobu vykonávania práce z hľadiska ich možného vplyvu na zdravie zamestnancov, | **paušálna platba** prepočítaná **na 24 mesiacov****200,- € /rok**(bez DPH)Fakturácia v 12-mesačných intervaloch.*prvá fakturácia po zrealizovaní dohľadu* |
| zisťuje expozíciu zamestnancov objednávateľa faktorom práce a pracovného prostredia a ich možné kombinované účinky na zdravie, |
| hodnotí zdravotné riziká, ktoré ohrozujú zdravie zamestnancov objednávateľa pri práci, a podieľa sa na vypracovaní posudku o riziku pre zamestnávateľa, navrhuje zamestnávateľovi opatrenia na zníženie alebo odstránenie rizika, |
| vypracúva návrhy na zaradenie prác do kategórií z hľadiska zdravotných rizík, |
| podporuje prispôsobovanie práce a pracovných podmienok zamestnancom objednávateľa z hľadiska ochrany zdravia, |
| Konzultácia e – mailom, telefonicky / poradenská činnosť*poskytuje primerané poradenstvo zamestnávateľovi a zamestnancom objednávateľa pri* *1. plánovaní a organizácii práce a odpočinku zamestnancov vrátane usporiadania pracovísk a pracovných miest a spôsobu výkonu práce z hľadiska ochrany zdravia,* *2. ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,* *3. ochrane a kladnom ovplyvňovaní zdravia, hygiene, fyziológii práce, psychológii práce a ergonómii.* |
| Stretnutie na pracovisku 1 x 24 mesiacov, v prípade potreby. |
| Dopravné náklady  |

|  |
| --- |
| **Doplnkové služby** (bez DPH) |
| spracovanie dokumentov PZS (plán opatrení Covid-19, prevádzkového poriadku a posudku o riziku z hľadiska ochrany a podpory zdravia zamestnancov pri práci, ak tak ustanovujú osobitné predpisy) | 175,- € dokument  |
| vzdelávanie zamestnancov na poskytnutie Prvej pomoci na pracovisku (1 skupina – minimálne 15 osôb, **á 2 roky**)Podľa vyhlášky je potreba preškoliť 10% z celkového množstva zamestnancov  | 1 zamestnanec / 18,00 €alebo 175,- € |
| Dopravné náklady  | 0,4 / km |

1. V cene nie je započítaná daň z pridanej hodnoty, pretože poskytovateľ nie je platcom. V prípade, že sa poskytovateľ stane platcom dane z pridanej hodnoty, k cene bude táto daň pripočítaná v zmysle platných predpisov.
2. Objednávateľ sa zaväzuje uhradiť dohodnuté platby na účet poskytovateľa na základe ním predloženej faktúry. Faktúra bude splatná do 14 dní od jej vystavenia. Objednávateľ súhlasí s elektronickým zasielaním faktúr. Faktúra musí spĺňať náležitosti účtovného dokladu v súlade s § 10 zákona č. 431/2002 Z.z. o účtovníctve v z.n.p. ako aj náležitosti s § 74 zákona č. 222/2004 Z.z. o dani z pridanej hodnoty v z.n.p.
3. V prípade, ak sa objednávateľ dostane do omeškania s riadnym a včasným splnením svojho záväzku uvedeného v bode 1, je poskytovateľ oprávnený účtovať si úrok z omeškania vo výške podľa ustanovenia § 369 Obchodného zákonníka.
4. V zmysle § 369 a Obchodného zákonníka platí : Dlžník, ktorým je subjekt verejného práva podľa § 261 ods. 3 a 5, ktorý je v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania najmenej v sadzbe podľa § 369 ods. 2.

**Článok IV**

1. Táto zmluva sa uzatvára na dobu neurčitú.
2. Táto zmluva zaniká:
* Dohodou zmluvných strán,
* Výpoveďou,
* Odstúpením od zmluvy.
1. Právo vypovedať túto zmluvu má každá zmluvná strana, a to formou písomnej výpovede doručenou druhej zmluvnej strane. Výpovedná lehota je 2 mesačná a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
2. Od tejto zmluvy môže Objednávateľ odstúpiť s okamžitou účinnosťou, t.j. s účinnosťou ku dňu doručenia písomného odstúpenia Poskytovateľovi, ak Poskytovateľ riadne a včas neplní zmluvné záväzky, ak jej činnosťou alebo nečinnosťou vzniká alebo čo i len hrozí vznik škody Objednávateľovi.
3. Poskytovateľ môže odstúpiť od zmluvy s okamžitou účinnosťou, t.j. s účinnosťou ku dňu doručenia písomného odstúpenia Objednávateľovi, ak Objednávateľ v dôsledku svojho zavinenia riadne a včas neplní zmluvné záväzky, ak jeho činnosťou alebo nečinnosťou vzniká Poskytovateľovi škoda a ďalej v prípade, ak sa objednávateľ dostane do omeškania so splnením svojich platobných povinností o viac ako 30 dní – v takomto prípade môže Poskytovateľ od zmluvy odstúpiť najskôr v deň nasledujúci po márnom uplynutí písomne poskytnutej náhradnej lehoty na vyrovnanie neuhradenej sumy.
4. Za riadne doručenie odstúpenia od zmluvy sa považuje jeho zaslanie na adresu druhej zmluvnej strany uvedenú v záhlaví tejto zmluvy, a to aj vtedy, ak si druhá strana doručenú výpoveď v odbernej lehote nevyzdvihne.

**Článok V**

1. Zmluvné strany sa dohodli, že informácie, ktoré poskytli pri rokovaniach o uzavretí tejto zmluvy alebo získali pri výkone práv a povinností podľa tejto zmluvy sa považujú za dôverné informácie v zmysle § 271 zákona č. 513/1991 Zb. obchodný zákonník. Dôverné informácie sú najmä akékoľvek informácie o niektorej zmluvnej strane obchodnej, technickej alebo ekonomickej povahy, informácie o zamestnancoch a klientoch zmluvnej strany, cenové dohody zmluvných strán, know how niektorej zmluvnej strany, špecifikácie, počítačové databázy, software alebo dokumentácie v akejkoľvek podobe.
2. Dôverné informácie sa zmluvné strany zaväzujú chrániť a neposkytovať ich tretím osobám – s výnimkou plnenia povinností vyplývajúcich zo všeobecne záväzných právnych predpisov najmä podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, nezneužívať ich a najmä nepoužívať ich v rozpore s ich účelom pre svoje potreby, na úkor druhej zmluvnej strany.
3. Práva a povinnosti zmluvných strán vyplývajúce zo zachovania mlčanlivosti budú trvať aj po ukončení účinnosti tejto zmluvy, a to až do doby, než sa stanú verejne známymi alebo prístupnými bez porušenia povinnosti niektorou zmluvnou stranou, prípadne treťou osobou.

**Článok VI**

**Záverečné ustanovenia**

1. Zmluva sa uzatvára podľa § 269 ods. 2 zákona č. 513/1991 Zb. Obchodného zákonníka v znení neskorších doplnení. Vzťahy účastníkov zmluvou neupravené sa spravujú príslušnými ustanoveniami Obchodného zákonníka a zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
2. Táto zmluva je vyhotovená v dvoch rovnopisoch. Poskytovateľ obdrží po podpísaní jeden rovnopis a objednávateľ jeden rovnopis, z ktorých každý má platnosť originálu.
3. Túto zmluvu je možné dopĺňať alebo meniť dodatkami ku zmluve, ktoré je možné vykonať len so súhlasom obidvoch strán a to výlučne v písomnej forme. Dodatky nadobúdajú platnosť a účinnosť podľa príslušných ustanovení o povinnom zverejňovaní.
4. Zmluvné strany vyhlasujú, že si zmluvu pred jej podpisom pozorne prečítali, jej obsahu porozumeli a ten predstavuje ich skutočnú vôľu zbavenú akýchkoľvek omylov. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni, a nie za nápadne nevýhodných podmienok.
5. Zmluvné strany na znak svojho súhlasu s obsahom tejto zmluvy túto zmluvu podpisujú.
6. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť dňom, ktorý nasleduje po dni jej zverejnenia na webovom sídle objednávateľa.

**V Senici, dňa ............................**

 **………………………………………. ……………………………………….**

 **Objednávateľ Poskytovateľ**

 **Sociálny podnik mesta Senica, s.r.o MYPRO s.r.o.**

Ing. Nora ČernáčkováBc. Erika Šutá, dipl.a.h.e.